b'\n_START_ARTICLE_\nRa\xc4\x8de\n_START_SECTION_\nLega\n_START_PARAGRAPH_\nLe\xc5\xbei na severno zahodni strani Slovenije. Zajema dve razli\xc4\x8dni obmo\xc4\x8dji: na vzhodu se naslanja na ravnico Dravskega polja, na zahodnem delu se stika z gozdovi Framskega Pohorja\n_START_SECTION_\nZgodovina\n_START_PARAGRAPH_\nPrve najdbe na obmo\xc4\x8dju Ra\xc4\x8d spadajo \xc5\xbee v \xc4\x8das Rimljanov, saj so na tem obmo\xc4\x8dju na\xc5\xa1li kipec rimskega boga Merkurja, za\xc5\xa1\xc4\x8ditnika trgovcev. Najdenih je bilo tudi ve\xc4\x8d bronastih kovancev in manj\xc5\xa1a dela marmornega spomenika.\n_START_SECTION_\nGrad Ra\xc4\x8de\n_START_PARAGRAPH_\nV naselju stoji grad, kjer je danes kino dvorana, poro\xc4\x8dna dvorana in sede\xc5\xbe krajevne skupnosti. Zaradi lepe poro\xc4\x8dne dvorane in ambienta gradu so tam zelo pogoste poroke, saj se hodijo tja poro\xc4\x8dat mnogi pari iz okolice._NEWLINE_Grad Ra\xc4\x8de je bil zgrajen med letoma 1528 in 1533. Prvotno je bil obdan z vodnim jarkom. V 17. stoletju so gradu dodali dva stolpa in grajsko kapelo, posve\xc4\x8deno svetemu Janezu Nepomuku. Leta 1915 so zgradili \xc5\xa1e kvadratni stolp._NEWLINE_Kot prvi lastnik gradu se omenja Gregor Regal iz Ra\xc4\x8d. Vmes so se zvrstili \xc5\xa1tevilni lastniki. Zadnji lastnik gradu je bil Vincenc Bachler ml., \xc4\x8dlan rodbine Bachler, ki je posestvo in grad na dra\xc5\xbebi prodal._NEWLINE_Po 1. svetovni vojni je grad propadal, po osamosvojitvi pa se je vanj naselila ob\xc4\x8dinska uprava in s tem se je za\xc4\x8dela postopna obnova gradu. Restavrirali so notranjost, na novo prekrili streho in obnovili fasado.\n_START_SECTION_\nZarota proti cesarju\n_START_PARAGRAPH_\nNa gradu Ra\xc4\x8de so v 17. stoletju Ivan Erazem Tattenbach, lastnik gradu, ter hrva\xc5\xa1ka grofa Nikola Zrinjski in Krst Frankopan kovali zaroto proti avstrijskemu cesarju Leopoldu. Zarota ni uspela, plemi\xc4\x8de so obsodili veleizdaje in obglavili. Grad je pre\xc5\xa1el v dr\xc5\xbeavno premo\xc5\xbeenje.'